رضیہ بٹ

رضیہ بٹ (پیدائش: 19 مئی 1924ء— 4 اکتوبر 2012ء) پاکستان سے تعلق رکھنے والی اردو کی مشہور ناول نگار اور کہانی نویس تھیں۔ انھیں پاکستانی خواتین میں سب سے زیادہ پڑھی جانے والی ناول نگار ہونے کا درجہ حاصل ہے۔ ان کے ناول اور کہانیوں پر متعدد ٹی وی ڈرامے اور فلمیں بن چکی ہیں۔

ابتدائی حالات 
رضیہ بٹ 19 مئی 1924 کو وزیر آباد، پنجاب میں پیدا ہوئیں۔  انھوں نے اپنی زندگی کا بیشتر وقت پشاور میں گزارا  ۔ دسویں جماعت میں اُردو میں 100 فیصد نمبر حاصل کیے، جس پر اُستاد خاتون نے کہا کہ اگر میرے بس میں ہوتا تو ایک سو نمبروں میں سے ایک سو پچاس نمبر دیتی۔

ادبی سفر 
1940 کے آس پاس ان کا پہلا کام ادبی جریدے میں چھپی، اس وقت رضیہ بٹ کی عمر بیس سال سے بھی کم تھی۔  اپنی پہلی کہانی کو بعد میں انھوں نے ناول "نائلہ" کی شکل میں ڈھال کر شائع کروایا  ۔ 1946 میں شادی کے بعد چند سال وہ ادبی سرگرمیوں سے دور رہیں، 1950 میں انھوں نے دوبارہ لکھنا شروع کیا۔
قیام پاکستان کے بعد ان کا ناول "بانو" منظرِعام پر آیا تو اس نے مقبولیت کے سارے ریکارڈ توڑ دیے۔ برسوں بعد اس ناول کو ٹیلی ویثرن پر پیش کیا گیا۔ رضیہ بٹ نے ناولوں کی تعداد 51 سے زیادہ  ہے اور 350 مختصر کہانیاں اس کے علاوہ ہیں  ۔ وہ ریڈیو ڈرامے بھی لکھتی تھیں۔ ان کے کچھ ناول ٹی وی اور فلموں کی زینت بھی بنے، سائقہ اور نائلہ ، کو بڑی اسکرین  اور نورینہ ، ناجیہ ، صائقہ اور بانو کو ٹی وی ڈرامہ سیریل کے لیے ڈھالا گیا۔
رضیہ بٹ کا کام کئی نسلوں کا پسندیدہ رہا، انھوں نے اپنی سوانح حیات "بچھڑے لمحے" بھی لکھی۔

کا رہائے نمایاں 
رضیہ بٹ کے ناولوں پر کئی فلمیں بن چکیں جنھیں مقبولیت بھی ملی۔ فکشن نگاری میں انھیں خاص مقام حاصل ہے۔
رضیہ بٹ کے ناولوں پر ایک سرسری نگاہ ڈالنے سے بھی اندازہ ہوجاتا ہے کہ وہ پاکستانی معاشرے میں عورت کے کردار کو مرکزی اہمیت دیتی ہیں۔ مثلاً ان کے ناول نائلہ، صاعقہ، انیلہ، شبو، بانو، ثمینہ، ناجیہ، شائنہ، سبین، رابی اور بینا سب کے سب عورت کے مرکزی کردار کے گرد بُنے گئے ہیں۔
 
مغربی پاکستان کی پہلی رنگین فلم نائلہ انھی کے ایک ناول پر مبنی تھی۔

وفات 
5 اکتوبر، 2012ء کو ان کا انتقال لاہور میں طویل بیماری کے بعد ہوا ۔

کتابیات

ناول 
 آدھی کہانی
 آگ
 آئینہ
 انیلہ
 بانو
 بینا
 چاہت
 ڈارلنگ
 فاصلے
 میں کون ہوں؟
 نائلہ
 ناسور
 نورینہ
 ریتا
 روپ
 سبین
 صائقہ
 ثمینہ
 سوانح
 زندگی
 آمنہ
 مہرو
 زری

ناول پر مبنی ڈرامے 
 اماں (احمد نوید نے پی ٹی وی کے لیے ڈرامائی پیشکش کی)
 بانو (ہم ٹی وی پر داستان کے نام سے 2010 میں ڈرامہ بنا)
 نائلہ
 نورینہ (1995 میں پی ٹی وی ڈرامہ)
 صاعقہ (ہم ٹی وی پر 209 میں ڈرامہ)

ناول پر مبنی فلمیں 
 نائلہ (1965)
 صاعقہ (1968)
 انیلہ (1969)
 نورین (1970)
 محبت (1972)
 خلش (1972)
 پیاسا (1973)
 محبت ہو تو ایسی (1989)
 گلابو (2008)

حوالہ جات

بیرونی روابط 
BBC Urdu۔ ناول نگار رضیہ بٹ انتقال کر گئیں

1924ء کی پیدائشیں
2012ء کی وفیات
اردو افسانہ نگار
اردو ناول نگار
بیسویں صدی کی پاکستانی مصنفات
بیسویں صدی کی مصنفات
بیسویں صدی کے پاکستانی افسانہ نگار
بیسویں صدی کے پاکستانی مصنفین
بیسویں صدی کے مصنفین
بیسویں صدی کے ناول نگار
پاکستانی ادبی نقاد
پاکستانی افسانہ نگار خواتین
پاکستانی خواتین ناول نگار
پاکستانی مصنفات
پاکستانی مصنفین
پاکستانی ناول نگار
پاکستانی ڈراما نگار اور ڈراما نویس
پشاور کی شخصیات
خواتین ناول نگار
راولپنڈی کی شخصیات
کشمیری شخصیات
کشمیری نژاد پاکستانی شخصیات
لاہور کے مصنفین
لاہوری شخصیات
وزیر آباد کی شخصیات
پنجابی شخصیات
پاکستانی نقاد